สถานีแยก คปอ.

สถานีแยก คปอ. () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน ในพื้นที่แขวงสนามบิน เขตดอนเมือง และแขวงสายไหม เขตสายไหม กรุงเทพมหานคร เป็นสถานีสุดท้ายในเขตการปกครองของกรุงเทพมหานครก่อนเข้าสู่พื้นที่จังหวัดปทุมธานี ซึ่งจากสถานีแยกคปอ สามารถต่อรถไปยังฟิวเจอร์พาร์ค รังสิต เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนพหลโยธิน บริเวณด้านหน้ากรมควบคุมการปฏิบัติการทางอากาศ ในพื้นที่แขวงสนามบิน เขตดอนเมือง และแขวงสายไหม เขตสายไหม กรุงเทพมหานคร

ในแผนงานเดิมของ การรถไฟฟ้าขนส่งมวลชนแห่งประเทศไทย (รฟม.) สถานีแห่งนี้มีชื่อเดิมว่า สถานี กม. 25 เนื่องจากตั้งอยู่บนถนนพหลโยธิน กิโลเมตรที่ 25 และรอบข้างไม่มีสถานที่สำคัญที่สามารถนำมาตั้งเป็นชื่อสถานีได้ แต่ต่อมา รฟม. ได้ประกาศเปลี่ยนชื่อสถานีเป็น สถานีแยก คปอ. ซึ่งประกอบด้วยชื่อย่อของ กรมควบคุมการปฏิบัติการทางอากาศ หรือ คปอ และสามแยกที่ รฟม. ได้ตัดถนนใหม่ใต้ทางรถไฟฟ้าเพื่อเข้าสู่ถนนลำลูกกา

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

ตัวสถานีมีแผงกั้นระดับสายตาทั้งสถานี ตลอดจนทางเดินใต้รางรถไฟฟ้า และทางวิ่งทั้งสองข้างทางมีแผงกั้นระดับสายตาตลอดทางเช่นกัน เนื่องจากพื้นที่ดังกล่าวเป็นพื้นที่ของกองทัพอากาศไทย

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ ได้แก่
 1 สโมสร คปอ.
 2, 4 กรมควบคุมการปฏิบัติการทางอากาศ
 3 อาคารจอดแล้วจร สถานีแยก คปอ.

เวลาให้บริการ

การเชื่อมต่อรถโดยสารประจำทาง 
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 1-2E(34) 1-4(39) 1-5(39) 1-31 มินิบัส สาย 34 รถชานเมือง สาย 356

สถานที่ใกล้เคียง  
 กองบัญชาการควบคุมการปฏิบัติทางอากาศ
 สโมสรชุมนุมสัญญาบัตร คปอ
 สวนสุขภาพกองทัพอากาศ
 ศูนย์ซ่อมบำรุงรถไฟฟ้าบีทีเอสคูคต
 วัดเจริญธรรมาราม
 ตลาดเทพทิพย์
 ตลาด เอ.ซี. สายไหม
 ประตูกรุงเทพ พลาซ่า
 ดีเอ็มเค อเวนิว คอมมูนิตี้ มอลล์ (กำลังก่อสร้าง) 
 โรงพยาบาล บี.แคร์ เมดิคอลเซ็นเตอร์
 ตลาดปากทางแยกลําลูกกา
 สนามกีฬากองทัพอากาศ (ธูปะเตมีย์)
 อนุสรณ์สถานแห่งชาติ

อ้างอิง 

แยก คปอ.
สิ่งก่อสร้างตั้งแต่ พ.ศ. 2563
แยก คปอ.
แยก คปอ.